ai4bharat/Pralekha huggingface dataset:
హోం మంత్రిత్వ శాఖ
పశ్చిమ బెంగాల్ లో సహాయ పునరావాస పనుల ప్రగతిని సమీక్షించిన కేంద్రం
అంఫాన్ తుఫాను ప్రభావిత పశ్చిమ బెంగాల్ ప్రాంతాల్లో సమన్వయ ప్రయత్నాలు, పునరుద్ధరణ చర్యలను కేబినెట్ కార్యదర్శి శ్రీరాజీవ్ గౌబమెట్ అధ్యక్షతన జాతీయ సంక్షోభ నిర్వహణ కమిటీ  ఈ రోజు ఐదవసారి సమీక్షించింది.
విహంగ వీక్షణం, పశ్చిమ బెంగాల్ ప్రభుత్వంతో సహాయక చర్యల సమీక్ష తర్వాత ప్రధాని ప్రకటించినట్లు, ఇప్పటికే రూ. 1,000 కోట్లు రాష్ట్ర ప్రభుత్వానికి విడుదల చేశారు.
సహాయ, పునరుద్ధరణకు అందించిన సహకారానికి పశ్చిమ బెంగాల్ ప్రధాన కార్యదర్శి కేంద్రానికి కృతజ్ఞతలు తెలిపారు. విద్యుత్ మరియు టెలికమ్యూనికేషన్ మౌలిక సదుపాయాల పునరుద్ధరణ రాష్ట్రంలోని తుఫాను ప్రభావిత ప్రాంతాలలో ప్రభుత్వం ప్రాధాన్యతనిచ్చింది. చాలా ప్రాంతాల్లో టెలికాం కనెక్టివిటీ పునరుద్ధరించబడినప్పటికీ, స్థానిక విద్యుత్ పంపిణీ నెట్వర్క్కు జరిగిన నష్టాలు కొన్ని ప్రాంతాల్లో పూర్తి సరఫరాను పునరుద్ధరించడాన్ని ప్రభావితం చేశాయి. పొరుగు రాష్ట్రాల బృందాలతో పాటు సెంట్రల్ ఏజెన్సీలు ఈ ప్రయత్నాలలో నిమగ్నమై ఉన్నాయి.
ఇదిలా ఉండగా, ఎన్డిఆర్ఎఫ్, ఎస్డిఆర్ఎఫ్ బృందాలతో పాటు వివిధ రహదారి మార్గాలను పునరుద్ధరించడానికి కోల్కతాలో సైన్యాన్ని మోహరించారు. పునరుద్ధరణ పనులలో సాధించిన పురోగతిని సమీక్షించిన కేబినెట్ కార్యదర్శి పూర్తి విద్యుత్ కనెక్టివిటీ, టెలికం సేవలు తాగునీటి సరఫరాను ప్రాధాన్యత ప్రాతిపదికన పునరుద్ధరించాల్సిన అవసరం ఉందని సూచించారు. రాష్ట్రానికి అవసరమయ్యే ఏవైనా సహాయం అందించడానికి కేంద్ర ఏజెన్సీలు సిద్ధంగా ఉన్నాయి. రాష్ట్రం నుండి వచ్చిన డిమాండ్ ఆధారంగా ఆహార ధాన్యాల తగినంత నిల్వలు కూడా సరఫరా కోసం సిద్ధంగా ఉంచబడ్డాయి. నష్టాలను అంచనా వేయడానికి హోం వ్యవహారాల మంత్రిత్వ శాఖ త్వరలో ఒక కేంద్ర బృందాన్ని పంపుతుంది. పశ్చిమ బెంగాల్ ప్రభుత్వం వారి అదనపు అవసరాలను సూచించవచ్చని కేబినెట్ కార్యదర్శి సూచించారు. కేంద్ర మంత్రిత్వ శాఖలు / ఏజెన్సీల అధికారులు మరియు అవసరమైన అన్ని సహాయం వేగవంతంగా అందించడానికి రాష్ట్ర ప్రభుత్వంతో సమన్వయంతో పనిచేయాలని సూచించారు. పశ్చిమ బెంగాల్ ప్రభుత్వ ప్రధాన కార్యదర్శి వీడియో కాన్ఫరెన్స్ ద్వారా ఎన్సిఎంసి సమావేశంలో పాల్గొన్నారు. హోం వ్యవహారాలు, విద్యుత్, టెలికమ్యూనికేషన్స్, ఆహారం, ప్రజా పంపిణీ, వైద్యం, తాగు నీరు పారిశుధ్యం, హెచ్క్యూ ఐడిఎస్, ఎన్డిఎంఎ, ఎన్డిఆర్ఎఫ్ మంత్రిత్వ శాఖకు చెందిన సీనియర్ అధికారులు ఈ సమావేశానికి హాజరయ్యారు
భూ శా స్త్ర మంత్రిత్వ శాఖ
పశ్చిమ మధ్య బంగాళా ఖాతంలో అల్పపీడనం, రాగల 24 గంటలలో ఇది మరింత తీవ్రమై వాయుగుండంగా మారే అవకాశం
దీని ప్రభావంతో కోస్తా ఆంధ్రప్రదేశ్, తెలంగాణ,రాయలసీమలలో అక్కడక్కడా ,కర్ణాటకలోని కొన్ని ప్రాంతాలలో భారీనుంచిఅతిభారీ వర్షాలు కురిసే అవకాశం
పశ్చిమ మధ్య బంగాళాఖాతం,పొరుగున ఉన్న వాయవ్య బంగాళాఖాతం, నైరుతి బంగాళాఖాతం, ఒడిషా,
ఆంధ్రప్రదేశ్, తమిళనాడు, పాండిచ్చేరి కోస్తాప్రాంతంలో, గల్ప్ ఆఫ్మన్నార్ లలో సముద్రం అల్లకల్లోలం నుంచి తీవ్ర అల్లకల్లోలంగా ఉంటుంది.
భారత వాతావరణ విభాగం కి చెందిన తుపానుహెచ్చరిక కేంద్రం సమాచారం ప్రకారం:
తాజా ఉపగ్రహ చిత్రాలు,నౌకలు,వాతావరణ బెలూన్ల నుంచి సమాచారాన్ని పరిశీలించి చూసినపుడు నిన్న స్పష్టంగా తూర్పు మధ్యబంగాళాఖాతం,పొరుగున ఉన్న ఆగ్నేయ బంగాళాఖాతంలో ఏర్పడిన అల్పపీడనం, పశ్చిమ మధ్య బంగాళాఖాతం వద్ద వాయుగుండంగా మారి 11 అక్టోబర్ 2020 ఉదయం 5 గంటల సమయంలో కేంద్రీకృతమై ఉంది. ఇది ఉత్తరాన 15.3 డిగ్రీలు, తూర్పున 86.5 డిగ్రీల రేఖాంశం వద్ద ఆంధ్రప్రదేశ్లోని విశాఖపట్టణానికి దక్షిణ ఆగ్నేయంగా, కాకినాడకు 490 కిలోమీటర్ల ఆగ్నేయంగా,ఆంధ్రప్రదేశ్లోనినర్సాపూర్కు 520 కిలోమీటర్ల తూర్పు ఆగ్నేయంగా కేంద్రీకృతమైఉంది. ఇది మరింత బలపడి రాగల 24 గంటలలో తీవ్ర తుపానుగా మారేఅవకాశంఉంది.
ఇది పశ్చిమ వాయవ్యదిశగా కదిలి నర్సాపూర్, విశాఖపట్నం తీరం మధ్య 12 అక్టోబర్2020 రాత్రి తీరం దాటే అవకాశంఉంది.
సాంఘిక న్యాయం, మరియు సాధికారత మంత్రిత్వ శాఖ
బాబా సాహెబ్ డా. బి. ఆర్. అంబేద్కర్ 132వ జయంతి సందర్భంగా దేశం ఆయనకు నివాళులర్పించింది
బాబా సాహెబ్ డా. బి. ఆర్. అంబేద్కర్ 132వ జయంతి సందర్భంగా దేశం ఆయనకు నివాళులర్పించింది. రాష్ట్రపతి శ్రీ రామ్ నాథ్ కోవింద్ భారతరత్న బాబా సాహెబ్ డాక్టర్ బి.ఆర్.కి నివాళులర్పించడంలో దేశానికి నాయకత్వం వహించారు. ఈ రోజు ఉదయం పార్లమెంట్ హౌస్ కాంప్లెక్స్లోని సంసద్ భవన్ పచ్చికబైళ్లలో ఉన్న బాబా సాహెబ్ డా. బి. ఆర్. అంబేద్కర్ విగ్రహానికి రాష్ట్రపతి పూలమాలలు వేసి నివాళులర్పించారు.
భారత ఉప రాష్ట్రపతి శ్రీ ఎం. వెంకయ్య నాయుడు, ప్రధాన మంత్రి శ్రీ నరేంద్ర మోడీ మరియు లోక్సభ స్పీకర్ శ్రీ ఓం బిర్లా కూడా భారత రాజ్యాంగ పితామహుడు డాక్టర్ అంబేద్కర్ చిత్రపటానికి పూలమాలలు వేసి నివాళులర్పించారు.
కేంద్ర సామాజిక న్యాయం, సాధికారత శాఖ మంత్రి డాక్టర్ వీరేందర్ కుమార్ మరియు ఇతర కేంద్ర మంత్రులు, ప్రముఖులు కూడా భారత రాజ్యాంగ పిలామహుడికి నివాళులర్పించారు.
సామాజిక న్యాయం & సాధికారత మంత్రిత్వ శాఖ ఈ కార్యక్రమాన్ని నిర్వహించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ కేసుల భారం అధికంగాగల 19 రాష్ట్రాలు/కేంద్రపాలిత ప్రాంతాలకు రెమ్డెసివిర్ సరఫరా చేయనున్న కేంద్ర ప్రభుత్వం
సరఫరా సజావుగా సాగేలా తయారీదారులకు రాష్ట్రాల కేటాయింపు;
డిమాండు-సరఫరాలను పర్యవేక్షించనున్న ‘ఎన్పిపిఎ’.. జాతీయ నియంత్రణ సంస్థ
దేశంలోని వివిధ రాష్ట్రాలు, కేంద్రపాలిత ప్రాంతాల్లో ఇటీవల కోవిడ్-19 కేసులు అనూహ్యంగా పెరిగిపోతున్న నేపథ్యంలో తలెత్తిన సమస్యల పరిష్కారంతోపాటు పరిస్థితిని సమర్థంగా నియంత్రించేందుకు కేంద్ర ప్రభుత్వం అనేక చర్యలు చేపట్టింది. ‘సంపూర్ణ ప్రభుత్వం’ కింద కేంద్ర ప్రభుత్వం చేపట్టిన ఈ చురుకైన చర్యలపై అత్యున్నత స్థాయిలో క్రమం తప్పకుండా సమీక్ష, పర్యవేక్షణ కొనసాగుతాయి. ఆస్పత్రులలో విషమస్థితిలోగల కోవిడ్-19 రోగుల సంఖ్య పెరిగిపోవడంతో వైద్యపరంగా కేసుల సమర్థ నిర్వహణ అవసరం కావడంతో ‘రెమ్డెసివిర్’కు డిమాండ్ పెరిగిపోయింది. ఈ మందును ప్రయోగాత్మక చికిత్సలో భాగంగా సముచిత రీతిలో మాత్రమే వాడాలని ఆరోగ్య మంత్రిత్వశాఖ అన్ని రాష్ట్రాలకూ సూచించింది. అంతేకాకుండా ఈ మందును అక్రమంగా నిల్వచేయడం, నల్లబజారులో విక్రయించడంపై తగిన చర్యలు తీసుకోవాలని కూడా కోరింది.
ఈ నేపథ్యంలో కోవిడ్-19 చికిత్సలో ‘రెమ్డెసివిర్’ ఇంజెక్షనుకు దేశమంతటా ఆకస్మిక డిమాండ్ పెరుగుదల దృష్ట్యా దీని దేశీయ తయారీదారుల ఉత్పత్తి సామర్థ్యం పెంచబడింది. తదనుగుణంగా తయారీదారుల కృషికి ప్రభుత్వం కూడా అన్నివిధాలా మద్దతునిస్తోంది. ఈ మేరకు ప్రస్తుతం నెలకు 38 లక్షల ఇంజెక్షన్లు తయారవుతుండగా, ఉత్పత్తి సామర్థ్యాన్ని 74 లక్షల స్థాయికి పెంచే దిశగా 20 అదనపు తయారీ ప్రదేశాలకూ ప్రభుత్వం ఆమోదం తెలిపింది. మరోవైపు దేశీయ సరఫరాను పెంచడం లక్ష్యంగా 2021 ఏప్రిల్ 11 నుంచే ‘రెమ్డెసివిర్’ ఎగుమతులను నిషేధించింది. అంతేకాకుండా దేశంలోని కొన్ని ప్రాంతాల్లో ఈ ఇంజెక్షన్ కొరతపై వార్తలు వస్తున్న నేపథ్యంలో అంతర్రాష్ట్ర సరఫరా సజావుగా సాగేలా కేంద్ర ఆరోగ్య-కుటుంబ సంక్షేమ మంత్రిత్వశాఖ చర్యలు చేపట్టింది. ఇందులో భాగంగా ఔషధ విభాగంతో సమన్వయం ద్వారా దేశంలోని 19 రాష్ట్రాలు/కేంద్రపాలిత ప్రాంతాలకు 2021 ఏప్రిల్ 30వరకూ ‘రెమ్డెసివిర్’ సరఫరా అయ్యేలా మధ్యంతర కేటాయింపులు చేసింది.
తీవ్ర, విషమస్థితిలోగల, ఆక్సిజన్ మద్దతు అనివార్యమైన కోవిడ్-19 కేసుల విషయంలో మాత్రమే ప్రయోగాత్మక చికిత్స కింద ‘రెమ్డెసివిర్’ ఇంజెక్షన్ వాడాల్సి ఉంటుంది. ఈ నేపథ్యంలో వైద్యపరమైన ఆక్సిజన్ అందజేయనున్న 14 రాష్ట్రాలకు, ఇంజెక్షన్ అధిక సరఫరా అవసరమున్న మరో 5 రాష్ట్రాలకు సంబంధించి ‘రెమ్డెసివిర్’ కేటాయింపుపై ప్రభుత్వం నిర్ణయం తీసుకుంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
రేపు హైదరాబాద్లో జరిగే 8వ ఉపాధి మేళాను ఉద్దేశించి ఎంఓఎస్ రాజీవ్ చంద్రశేఖర్ ప్రసంగించనున్నారు
2023 - రేపు సిఆర్పిఎఫ్ హైదరాబాద్లోని పురుషుల క్లబ్, గ్రూప్ సెంటర్లో జరగనున్న 8వ విడత ఉపాధి మేళా లో కేంద్ర నైపుణ్యాభివృద్ధి మరియు పారిశ్రామిక వ్యవస్థాపకత మరియు ఎలక్ట్రానిక్స్ మరియు ఐటి రాష్ట్ర మంత్రి శ్రీ రాజీవ్ చంద్రశేఖర్ ప్రసంగించనున్నారు.
ప్రధానమంత్రి నరేంద్ర మోదీ ప్రారంభించే ఈ కార్యక్రమంలో అభ్యర్థులకు నియామక పత్రాలను అందజేస్తారు. 51,000 పైగా ఇటీవల నియమితులైన వారికి అపాయింట్మెంట్ లెటర్లను పంపిణీ చేయబోతున్నారు.
జూలైలో చెన్నైలో జరిగిన ఉపాధి మేళాలో, ఎం ఓ ఎస్ రాజీవ్ చంద్రశేఖర్, ప్రభుత్వ ఉద్యోగాలలో కొత్త పని సంస్కృతి "సేవ" లేదా పౌర సేవను పరిచయం చేయాలనే ప్రధాని మోడీ సందేశాన్ని పునరుద్ఘాటించారు. ప్రజలు పాలన మరియు ప్రభుత్వ ఉద్యోగాలను ఎలా భావిస్తున్నారు అనే విషయంలో మార్పు గురించి ఆయన మాట్లాడారు.
ఇటీవల మధ్యప్రదేశ్లో జరిగిన ఉపాధి మేళాలో ప్రసంగించిన ప్రధాని మోదీ కొత్తగా నియమితులైన 5800 మంది ప్రాథమిక పాఠశాల ఉపాధ్యాయులను ప్రశంసించారు. జాతీయ విద్యా విధానాన్ని అమలు చేయడంలో వారి పాత్ర ఎలా కీలకంగా ఉంటుందో వివరించారు.
ప్రాథమిక విద్యలో కొత్త పాఠ్యాంశాలను అభివృద్ధి చేయడం ద్వారా సాంప్రదాయ విజ్ఞానం మరియు అభివృద్ధి చెందుతున్న సాంకేతికతలకు సమానమైన ప్రాముఖ్యతను ఆయన నొక్కి చెప్పారు.
దేశవ్యాప్తంగా 44 ప్రాంతాల్లో ఉపాధి మేళా నిర్వహించారు. కేంద్ర ప్రభుత్వ శాఖలు, రాష్ట్ర ప్రభుత్వాలు మరియు కేంద్రపాలిత ప్రాంతాలలో రిక్రూట్మెంట్ ఉపాధి కల్పనకు ప్రాధాన్యత ఇవ్వాలనే నిబద్ధతకు అనుగుణంగా కొనసాగుతుంది. గత ఏడాది అక్టోబర్ 22న 10 లక్షల ప్రభుత్వ ఉద్యోగాలు కల్పించేందుకు ఉద్దేశించిన ‘రోజ్గార్ మేళా’ ప్రచారాన్ని ప్రధాని మోదీ ప్రారంభించారు.
మంత్రిమండలి
వ్యాపార పరిష్కార సంబంధ సహకారం అంశం పై భారతదేశానికి, కొరియా కు మధ్య ఎంఒయు కు ఆమోదం తెలిపిన మంత్రివర్గం
వ్యాపార పరిష్కార సంబంధ సహకారం అంశం పై భారతదేశానికి, కొరియా కు మధ్య అవగాహన పూర్వక ఒప్పందం పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది.
కొరియా అధ్యక్షుడు 2018 జులై నెల లో భారతదేశం లో ఆధికారిక పర్యటనకు విచ్చేసిన సందర్భంగా ఈ ఎంఒయు పై సంతకాలు జరిగాయి.
ఉభయ దేశాల యాంటి- డంపింగ్, సబ్సిడీ, కౌంటర్ వేలింగ్ మరియు రక్షణాత్మక చర్యలు తదితర వ్యాపార సంబంధిత పరిష్కారాల రంగం లో సహకారాన్ని ఈ ఎంఒయు ప్రోత్సహించనుంది. తద్వారా ద్వైపాక్షిక వ్యాపార సంబంధాలు పెంపొందుతాయి.(Visitor Counter : 114
హోం మంత్రిత్వ శాఖ
అసోం ఒప్పందంలోని 6వ నిబంధన అమలుసహా బోడోల పలు దీర్ఘకాలిక డిమాండ్లు నెరవేర్చే దిశగా ఉన్నతస్థాయి కమిటీ ఏర్పాటుకు కేంద్ర మంత్రిమండలి ఆమోదం
అసోం ఒప్పందంలోని 6వ నిబంధన అమలుసహా పరిష్కార అవగాహన ఒప్పందం-2003లో పేర్కొన్న చర్యలు, బోడోలకు సంబంధించిన ఇతర సమస్యలు తీర్చే దిశగా ఉన్నతస్థాయి కమిటీ ఏర్పాటు ప్రతిపాదనకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది.
(అసోంలో 1979 నుంచి 1985 వరకూ సాగిన ఉద్యమం తర్వాత 1985 ఆగస్టు 15వ తేదీన “అసోం ఒప్పందం” కుదిరింది. అసోం ప్రజల సాంఘిక, సాంస్కృతిక, భాషాపరమైన గుర్తింపు-వారసత్వాలకు ప్రోత్సాహం, పరిరక్షణల దిశగా సముచిత రాజ్యాంగబద్ధ, శాసనపూర్వ, పాలనపరమైన రక్షణలు కల్పించాలని ఈ ఒప్పందంలోని 6వ నిబంధన నిర్దేశిస్తోంది.
అయితే, ఒప్పందంపై సంతకాలు ముగిసి 35 ఏళ్లు గడిచినా అందులోని 6వ నిబంధన పూర్తిస్థాయిలో అమలు కాలేదన్న భావన ప్రజల్లో ఉంది. ఈ నేపథ్యంలో సదరు 6వ నిబంధనలో పేర్కొన్న అంశాల అమలు దిశగా చేపట్టాల్సిన రాజ్యాంగబద్ధ, శాసనపూర్వక, పాలనపరమైన పరిరక్షణ చర్యలు సూచించేందుకు ఉన్నతస్థాయి కమిటీని ఏర్పాటు చేసే ప్రతిపాదనను కేంద్ర మంత్రిమండలి ఆమోదించింది. ఈ మేరకు 1985 నుంచి ఒప్పందం అమలుకు తీసుకున్న చర్యలను కమిటీ పరిశీలిస్తుంది. ఇందులో భాగంగా ఒప్పంద భాగస్వాములందరితో చర్చలు నిర్వహించి, అసోం శాసనసభలో, స్థానిక స్వపరిపాలన సంస్థల్లో ప్రజలకు అవసరమైన రిజర్వేషన్ల పరిమితిని కమిటీ అంచనా వేస్తుంది. అసోమీలతోపాటు వారి సొంత రాష్ట్ర భాషల రక్షణకు, రాష్ట్ర ప్రభుత్వోద్యోగాల్లో కల్పించాల్సిన రిజర్వేషన్ల పరిమితిని, దీంతోపాటు అసోం ప్రజల సాంఘిక, సాంస్కృతిక, భాషాపరమైన గుర్తింపు-వారసత్వాలకు ప్రోత్సాహం, పరిరక్షణలకు తీసుకోవాల్సిన చర్యలను కూడా అంచనా వేస్తుంది.
ఉన్నతస్థాయి కమిటీ కూర్పు, పరిశీలనాంశాలతో కూడిన ప్రకటనను కేంద్ర హోం మంత్రిత్వ శాఖ ప్రత్యేకంగా విడుదల చేయనుంది. ఈ నేపథ్యంలో అసోం ఒప్పందంలోని అంశాల స్ఫూర్తికి అనుగుణంగా తూచా తప్పకుండా వాటిని అమలు చేయడానికి, తద్వారా అసోం ప్రజల దీర్ఘకాలిక ఆకాంక్షలను నెరవేర్చేందుకు ఈ కమిటీ దోహదపడగలదని ప్రభుత్వం భావిస్తోంది.
బోడో తెగ ప్రజల అపరిష్కృత సమస్యలను తీర్చడానికి తీసుకోవాల్సిన పలు చర్యలకు కూడా మంత్రిమండలి ఆమోదం తెలిపింది. లోగడ 2003లో కుదిరిన బోడో ఒప్పందం ప్రకారం రాజ్యాంగంలోని 6వ షెడ్యూల్కు అనుగుణంగా బోడోలాండ్ ప్రాదేశిక మండలి ఏర్పాటైంది. అయినప్పటికీ తమ అపరిష్కృత సమస్యలకు సముచిత పరిష్కారం కోసం బోడోలకు చెందిన పలు సంస్థలు విజ్ఞాపనలు సమర్పిస్తూ వస్తున్నాయి. తదనుగుణంగా బోడో ప్రదర్శనశాల-భాషా సాంస్కృతిక అధ్యయన కేంద్రం ఏర్పాటుకు కేంద్ర మంత్రిమండలి ఇవాళ ఆమోదం తెలిపింది. అలాగే కోక్రఝార్లోని ప్రస్తుత ఆకాశవాణి, దూరదర్శన ప్రసార కేంద్రాల ఆధునికీకరణకు, బోడో ప్రాదేశిక ప్రాంతంగుండా ప్రయాణించే ఏదైనా సూపర్ ఫాస్ట్ రైలుకు “అరోని ఎక్స్ప్రెస్”గా నామకరణం చేయడానికి అంగీకారం తెలిపింది. ఈ మేరకు సంబంధిత మంత్రిత్వ శాఖలు అవసరమైన చర్యలు తీసుకోనున్నాయి.
ఇవేకాకుండా సముచిత భూ విధానం, భూ చట్టాలకు సంబంధించి రాష్ట్ర ప్రభుత్వం కూడా అవసరమైన చర్యలు తీసుకోవడంతోపాటు అక్కడి తెగల ఆచార-సంప్రదాయాలు, భాషలు తదితరాలపై పరిశోధన, పత్రాల రూపకల్పన సంస్థలను కూడా ఏర్పాటు చేస్తుంది.
ప్రధాన మంత్రి కార్యాలయం
భారతదేశం యొక్క అంతరిక్ష సాహస యాత్ర లో ఒక క్రొత్తఅధ్యాయాన్ని వ్రాసిన చంద్రయాన్-3: ప్రధాన మంత్రి
చంద్రయాన్-3 ప్రయోగం తరుణం లో, భారతదేశం శాస్త్రజ్ఞుల మొక్కవోని అంకితభావాన్ని ప్రధాన మంత్రి శ్రీ నరేంద్ర మోదీ ప్రశంసించారు.
భారతీయ అంతరిక్ష పరిశోధన సంస్థ ట్వీట్ ను ప్రధాన మంత్రి శేర్ చేస్తూ,
‘‘చంద్రయాన్-3 భారతదేశం అంతరిక్ష సంబంధి సాహస యాత్రల లో ఒక క్రొత్త అధ్యాయాన్ని లిఖించింది. అది భారతదేశం లో ప్రతి ఒక్కరి స్వప్నాల ను మరియు ఆకాంక్షల ను సాకారం చేస్తూ నింగి కెగసింది. ఈ మహత్వపూర్ణమైనటువంటి కార్యసాధన మన శాస్త్రవేత్త ల యొక్క మొక్కవోని అంకితభావాని కి ఒక నిదర్శన గా ఉన్నది. వారి ఉత్సాహాని కి, వారి ప్రజ్ఞ కు నేను ప్రణామాన్ని ఆచరిస్తున్నాను.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో ఒకరోజులో 7,19,364 పరీక్షలతో సరికొత్త రికార్డు
ఇప్పటికి మొత్తం పరీక్షలు 2,41,06,535
భారత్ లో పరీక్షల స్థాయి గణనీయంగా పెరుగుతోంది. ఒక్కరోజులో 7 లక్షలు దాటటంతో సరికొత్త రికార్డు తయారైంది. వరుసగా ఆరు రోజులపాటు ఆరేసి లక్షలకు పైగా పరీక్షలు చేస్తూ రికార్డులు నెలకొల్పుతూ ఉండగా ఒక్కసారిగా ఇప్పుడు అన్ని రికార్డులను తిరగరాస్తూ గడిచిన 24 గంటల్లో 7,19,364 శాంపిల్స్ పరీక్షించారు.
ఆ విధంగా పరీక్షల సంఖ్య అంత ఎక్కువగా పెరగటంతో రోజువారీ నమోదయ్యే పాజిటివ్ కెసుల సంఖ్య కూడా పెరిగింది. అయితే, వైరస్ సోకే అవకాశమున్నవారి సమగ్రంగా ఆనవాలు పట్టుకుంటూ, సకాలంలో ఐసొలేషన్ కు పంపుతూ సమర్థమైన చికిత్స అందించాల్సిందిగా రాష్ట్రాలన్నిటికీ కేంద్రం విజ్ఞప్తి చేసింది. పరీక్షించు, ఆనవాలు గుర్తించు, చికిత్స అందించు అనే త్రిముఖ వ్యాహానికి అనుగుణంగా నడుచుకోవాలని రాష్ట్రాలకు ఎప్పటికప్పుడు సూచిస్తున్నవిధంగానే కేంద్రం అందుకు తగిన వ్యూహాన్ని అనుసరిస్తూ వస్తోంది. గడిచిన వారంరోజుల్లో ఎక్కువ మరణాలు నమోదవుతున్న రాష్ట్రాలతో అనేక సమావేశాలు జరిపి మార్గదర్శనం చేస్తూ వస్తోంది.
కేంద్ర ప్రభుత్వం అనుసరిస్తున్న ఈ వైఖరి ఫలితాలనివ్వటం మొదలుపెట్టటంతో కోలుకున్నవారి సంఖ్య కూడా గణనీయంగా పెరుగుతోంది. ఒక్క రోజులోనే భారత్ లో కోలుకున్న కోవిడ్ పాజిటివ్ ల సంఖ్య 53,879 కి చేరింది. నిన్న ఒకేరోజు వీళ్ళంతా కోలుకొని డిశ్చార్జ్ అయ్యారు. దీంతో ఇప్పటివరకు కోలుకున్న కోవిడ్ బాధితుల సంఖ్య 14,80,884 కు చేరింది. ఫలితంగా ప్రస్తుతం చికిత్సలో ఉన్నవారి సంఖ్య నేటికి 6,28,747 గా నిలిచింది. అలా చూసినప్పుడు చికిత్సలో ఉన్నవారికంటే కోలుకున్నవారు 2.36 రెట్లు ఎక్కువగా ఉన్నారు. చికిత్సలో ఉన్నవారిలో కొంతమంది ఆస్పత్రులలోను, మరికొందరు ఇళ్లలోనే ఐసొలేషన్ లోను ఉన్నారు.
కోలుకుంటున్నవారు ఎక్కువగా ఉండటంతోబాటు కోలుకుంటున్న వేగం పెరిగుతూ వస్తోంది. నేటికి అది 68.78% చేరింది. చికిత్సలో ఉన్నవారికి, కోలుకున్నవారికి మధ్య అంతరం బాగా పెరుగుతోంది. ఎక్కువమంది కోలుకుంటున్నారనటానికి ఇదే నిదర్శనం. ప్రస్తుతం కోలుకున్నవారి సంఖ్య 8,52,137 గా నమోదైంది.
కేంద్రంతోబాటు రాష్ట్ర ప్రభుత్వాలు, కేంద్ర పాలిత ప్రాంతాలు సమన్వయంతో చేస్తున్న కృషి, తీసుకుంటున్న చర్యలు సత్ఫలితాలివ్వటానికి నిదర్శనమే కోలుకుంటున్నవాళ్ళు ఎక్కువగా ఉండటం. అదే సమయంలో ప్రభుత్వం వైద్య చికిత్స పట్ల, మౌలిక సదుపాయాల కల్పన పట్ల ప్రత్యేక శ్రద్ధ తీసుకుంటూ వస్తోంది. నిర్ణీత విధానాలు అమలు చేస్తూ నాణ్యమైన వైద్య సేవలందిస్తోంది. ఈ చర్యలన్నిటి ఫలితంగా పాజిటివ్ కేసుల్లో మరణించిన వారిశాతం బాగా తగ్గుతూ వచ్చింది. ఇప్పుడది 2.01% ఉంది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
హోం మంత్రిత్వ శాఖ
కరోనా మహమ్మారి నివారణ
ఆరోగ్య మరియు కుటుంబ సంక్షేమ మంత్రిత్వ శాఖ సమాచారం ప్రకారం.. ఆరోగ్యం రాష్ట్రాల పరిధిలోని విషయం. కేంద్ర ప్రభుత్వం రాష్ట్రాలకు, కేంద్ర పాలిత ప్రాంతాలకు అవసరమైన సాంకేతిక, ఆర్థిక సాయాన్ని అందజేయడం ద్వారా రాష్ట్రాలు, కేంద్రపాలిత ప్రాంతాల ఆరోగ్య వ్యవస్థతో బలోపేతం చేస్తుంది. అంతేకాకుండా కోవిడ్ 19 పరిస్థితుల్లో సవాలుగా మారిన ప్రజారోగ్య వ్యవస్థ నిర్వహణను కూడా మెరుగుపరుస్తుంది. జాతీయ ఆరోగ్య మిషన్ కింద రాష్ట్రాలు, కేంద్ర పాలిత ప్రాంతాలకు ఆర్థికసాయం అందిస్తుంది.
కోవిడ్ పరిస్థితుల నిర్వహణతోపాటు సాధారణ ఆరోగ్య కార్యక్రమాల నిర్వహణ కోసం జాతీయ ఆరోగ్య మిషన్ కింద 2019-20 ఆర్థిక సంవత్సరంలో.. రాష్ట్రాలు, కేంద్ర పాలిత ప్రాంతాలకు రూ.1113.21 కోట్ల రూపాయలను విడుదల చేసింది.
అంతేకాకుండా 2020 ఏప్రిల్ లో కేంద్ర ప్రభుత్వం ‘ఇండియా కోవిడ్ 19 ఎమర్జెన్సీ రెస్పాన్స్ అండ్ హెల్త్ సిస్టమ్ ప్రిపరేషన్నెస్ ప్యాకేజీ’కి ఆమోదం తెలిపింది. కోవిడ్ -19 వల్ల కలిగే ముప్పును నివారించడం, గుర్తించడం మరియు స్పందించడం కోసం ఈ ప్యాకేజీ కింద 15వేల కోట్ల రూపాయలు అందజేసింది. ఈ ప్యాకేజీ కింద 2020-21 ఆర్థిక సంవత్సరంలో కోవిడ్ 19 నిర్వహణ, నియంత్రణకు సహాయ పడడానికి రూ.8,257.88 కోట్లను రాష్ట్రాలు, కేంద్రపాలిత ప్రాంతాలకు కేటాయించింది.
వీటికి అదనంగా.. 2021 జూలై నుంచి 2022 మార్చి కాలానికిగాను రూ.23,123 కోట్ల 'ఇండియా కోవిడ్ -19 ఎమర్జెన్సీ రెస్పాన్స్ & హెల్త్ సిస్టమ్ ప్రిపరేషన్నెస్ ప్యాకేజీ: ఫేజ్ -2' ను కూడా ప్రభుత్వం ఆమోదించింది. ఇందులో కేంద్ర వాటాగా రూ .15 వేల కోట్లు కాగా, రాష్ట్రాల వాటా రూ .8,123 కోట్లు. గ్రామీణ, గిరిజన ప్రాంతాలతోసహా పట్టణాల్లోనూ ఆరోగ్య మౌలిక సదుపాయాలు పెంచడానికి, మందులు, పరీక్షల వంటి వాటికి రాష్ట్రాలు, కేంద్ర పాలిత ప్రాంతాలకు సహాయసహకారాలు అందిస్తుంది. పీడియాట్రిక్ కేర్ కేసులతోసహా కోవిడ్ 19 కేసుల నిర్వహణ, ఔషధాల కొరత సమస్యను నివారించడం, ఆస్పత్రుల నిర్వహణ వ్యవస్థను అమలు చేయడం, జిల్లాల్లో టెలీ కన్సల్టేషన్ల సదుపాయాలను విస్తరించడం వంటి కార్యకలాపాల ద్వారా కోవిడ్ 19 నిర్వహణకు సంబంధించిన అన్ని అంశాల్లో రాష్ట్రాలు, కేంద్రపాలిత ప్రాంతాల సామర్థ్యాన్ని పెంచుతుంది.
కేంద్ర హోంశాఖ వ్యవహారాల సహాయ మంత్రి నిత్యానంద్ రాయ్ మంగళవారం లోక్ సభకు ఇచ్చిన లిఖితపూర్వక సమాధానంలో ఈ వివరాలను వెల్లడించారు.
ప్రధాన మంత్రి కార్యాలయం
ప్రముఖ అమెరికన్ విద్యావేత్తల సమూహం తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ యుఎస్ కు చెందిన ప్రముఖ అమెరికన్ విద్య రంగ నిపుణుల సమూహం తో యుఎస్ఎ లోని న్యూ యార్క్ లో ఈ రోజు న సమావేశమయ్యారు. విద్య రంగ నిపుణులు వ్యవసాయం, మార్కెటింగ్, ఇంజీనియరింగ్, ఆరోగ్యం, విజ్ఞానశాస్త్రం మరియు సాంకేతిక విజ్ఞానం తాలూకు వివిధ రంగాల తో ముడిపడి ఉన్నారు.
వారు భారతదేశం యొక్క నూతన విద్య విధానం లో భాగం గా పరిశోధన సంబంధి సహకారాన్ని మరింత గా వృద్ధి చెందింప చేసేందుకు గల అవకాశాల ను గురించి, మరి అలాగే రెండు దేశాల లో విద్య రంగ సంబంధి ఆదాన ప్రదానాల కు గల సంభావ్యతల ను గురించి చర్చించారు.
విద్య రంగ నిపుణులు వారి కి ప్రావీణ్యం ఉన్నటువంటి రంగాల లో వారి యొక్క అనుభవాల ను మరియు దృష్టికోణాల ను ప్రధాన మంత్రి కి వివరించారు.
ఈ సమావేశం లో పాలుపంచుకొన్న విద్యావేత్తల లో -
• ఎన్ వైయు టండన్ స్కూల్ ఆఫ్ ఇంజీనియరింగ్ బోర్డు అధ్యక్షురాలు చంద్రిక టండన్ గారు
• పెంసిల్ వేనియా స్టేట్ యూనివర్సిటీ అధ్యక్షురాలు డాక్టర్ నీలీ బెండపూడీ గారు
• సేన్ డియెగో లోని కేలిఫోర్నియా యూనివర్సిటీ చాన్స్ లర్ డాక్టర్ శ్రీ ప్రదీప్ ఖోస్ లా
• బఫెలో లోని యూనివర్సిటీ అధ్యక్షుడు డాక్టర్ సతీశ్ త్రిపాఠీ
• యూనివర్సిటీ ఆఫ్ పెంసిల్ వేనియా లో వ్హార్టన్ స్కూల్ ఆఫ్ బిజ్ నెస్ లో మార్కెటింగ్ ప్రొఫెసరు ప్రొఫెసర్ శ్రీ జగ్ మోహన్ రాజు
• యూనివర్సిటీ ఆఫ్ శికాగో లో బూథ్ స్కూల్ ఆఫ్ బిజ్ నెస్ యొక్క అధిపతి డాక్టర్ శ్రీ మాధవ్ వి. రాజన్
• భూ విజ్ఞాన శాస్త్రం లో ప్రముఖ విశ్వవిద్యాలయ ఆచార్యుడు ప్రొఫెసర్ శ్రీ రత్తన్ లాల్; ఈయన ఓహియో స్టేట్ యూనివర్సిటీ లోని సిఎఫ్ఎఇఎస్ లో రత్తన్ లాల్ సెంటర్ ఫార్ కార్బన్ మేనిజ్ మెంట్ ఎండ్ సీక్వెస్ట్రేశన్ కు డైరెక్టరు గా కూడాను ఉన్నారు.
• స్టాన్ ఫోర్డ్ యూనివర్సిటీ లో హృదయ చికిత్స సంబంధి సహాయక ఆచార్యుడు డాక్టర్ శ్రీ అనురాగ్ మాయ్ రాల్ లు- ఉన్నారు. డాక్టర్ శ్రీ అనురాగ్ మాయ్ రాల్ స్టాన్ ఫోర్డ్ యూనివర్సిటీ లోని సెంటర్ ఫార్ ఇనోవేశన్ ఎండ్ గ్లోబల్ హెల్థ్ లో టెక్నాలజీ ఇనొవేశన్ ఎండ్ ఇంపాక్ట్ విభాగం యొక్క అధిపతి గా మరియు ఫేకల్టీ ఫెలో గా కూడా ను ఉన్నారు.
కార్మిక, ఉపాధికల్పన మంత్రిత్వ శాఖ
సామాజిక భద్రతా పథకాల పర్యవేక్షణ మరియు లక్షిత డెలివరీ కోసం
రాష్ట్ర ప్రభుత్వాలు మరియు కేంద్ర మంత్రిత్వ శాఖలతో ఇ-శ్రమ్ డేటా భాగస్వామ్యం చేయబడుతోంది
అసంఘటిత/వ లస కార్మికుల సమగ్ర జాతీయ డేటాబేస్ను రూపొందించడానికి కార్మిక & ఉపాధి మంత్రిత్వ శాఖ 26.08.2021న ఇ-శ్రమ్ పోర్టల్ను ప్రారంభించింది. దేశంలోని అసంఘటిత/వలస కార్మికులందరికీ ఇ-శ్రమ్లో రిజిస్ట్రేషన్ స్వీయ-ప్రకటన ఆధారంగా ఉంటుంది. 14.03.2023 నాటికి, 28.66 కోట్ల మంది అసంఘటిత కార్మికులు ఇ-శ్రమ్ పోర్టల్లో నమోదు చేసుకున్నారు. ఇ శ్రామ్ రిజిస్ట్రేషన్కు సామాజిక భద్రతా పథకాల ప్రయోజనాలను సులభతరం చేయడానికి, ఇ-శ్రమ్ పోర్టల్ ప్రధాన మంత్రి శ్రమ-యోగి మంధన్  పోర్టల్తో అనుసంధానించబడింది. ఇ-శ్రమ్ పోర్టల్లో రిజిస్టర్ చేసుకున్నవారు ఈ ఏకీకరణ ద్వారా పీఎం-ఎస్.వై.ఎమ్ పెన్షన్ స్కీమ్ యొక్క ప్రయోజనాలను సజావుగా పొందవచ్చు. ఇ-శ్రమ్ పోర్టల్ కూడా నేషనల్ కెరీర్ సర్వీస్  పోర్టల్తో అనుసంధానించబడి ఉంది. ఇ శ్రామ్ రిజిస్ట్రెంట్లు ఎన్సిఎస్ పోర్టల్లో సజావుగా నమోదు చేసుకోవచ్చు మరియు తగిన ఉద్యోగ అవకాశాల కోసం వెతకవచ్చు. రాష్ట్ర/ యుటి ప్రభుత్వాలతో ఇ శ్రమ్ యొక్క డేటా పంపకాలు ప్రారంభించబడింది, ఇది సంబంధిత రాష్ట్ర/ యుటీ ప్రభుత్వాలు అమలు చేసే సామాజిక భద్రత/ సంక్షేమ పథకాల లక్ష్య డెలివరీ మరియు పర్యవేక్షణను సులభతరం చేస్తుంది. ఇంకా, సంక్షేమ పథకాల పర్యవేక్షణ మరియు లక్ష్య డెలివరీ కోసం కేంద్ర మంత్రిత్వ శాఖలు /డిపార్ట్మెంట్లతో ఈశ్రమ్ డేటా మార్పిడి కోసం 02.03.23న కేంద్ర మంత్రిత్వ శాఖలు/ శాఖలతో డేటా షేరింగ్ మార్గదర్శకాలు కూడా జారీ చేయబడ్డాయి. ఈ సమాచారాన్ని రాష్ట్ర కార్మిక, ఉపాధి కల్పన శాఖ సహాయ మంత్రి శ్రీ రామేశ్వర్ తెలి రాజ్యసభలో ఒక లిఖితపూర్వక సమాధానంలో తెలిపారు.
(Visitor Counter : 65
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 52.56 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.07 కోట్లకు పైగా డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలో తయారయ్యే టీకా మందు డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
52,56,35,710
|
|
సరఫరాలో ఉన్నవి
|
|
48,43,100
|
|
వాడినవి
|
|
51,09,58,562
|
|
అందుబాటులో ఉన్న నిల్వ
|
|
2,07,55,852
ఇప్పటిదాకా 52.56 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 48,43,100 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 51,09,58,562 డోసులు. 2.07 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
ప్రధాన మంత్రి కార్యాలయం
అమెరికా కుచెందిన గాయని మరియు గ్రామీ పురస్కార విజేత ఫాల్గుణీ శాహ్ గారి తోసమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ భారతదేశ మూలాలు కలిగినటువంటి అమెరికన్ గాయని, సంగీతకారురాలు మరియు గ్రామీ పురస్కార విజేత ఫాల్గుణీ శాహ్ గారి తో యుఎస్ఎ లోని న్యూ యార్క్ లో ఈ రోజు న సమావేశమయ్యారు.
ఆరోగ్యదాయకం అయినటువంటి మరియు పర్యావరణాని కి అనుకూలం అయినటువంటి చిరుధాన్యాల కు సంబంధించిన చైతన్యాన్ని పెంపొందింపజేసే విధం గా శాహ్ గారు తన గీతం ‘అబండన్స్ ఇన్ మిలిట్స్’ ను రూపొందించినందుకు గాను ఆమె ను ప్రధాన మంత్రి ప్రశంసించారు. ఆమె తన సంగీతం మాధ్యం ద్వారా భారతదేశం లో మరియు అమెరికా లో ప్రజల ను సన్నిహితం చేసినందుకు కూడా ను ఆమె ను ప్రధాన మంత్రి ప్రశంసించారు.
రక్షణ మంత్రిత్వ శాఖ
లెహ్లోని 'దిహర్'లో కొవిడ్ నమూనాల పరీక్ష కేంద్రాన్ని ఏర్పాటు చేసిన డీఆర్డీవో
లెహ్లోని ప్రయోగశాల 'డిఫెన్స్ ఇన్స్టిట్యూట్ ఆఫ్ హై ఆల్టిట్యూడ్ రీసెర్చ్' లో కొవిడ్ నమూనాల పరీక్ష కేంద్రాన్ని డీఆర్డీవో ఏర్పాటు చేసింది. కరోనా కేసుల గుర్తింపు కోసం, పరీక్షల సంఖ్యను పెంచడానికి ఈ కేంద్రాన్ని ఏర్పాటు చేసింది. రోగులను కూడా ఇది పర్యవేక్షిస్తుంది. ఇండియన్ కౌన్సిల్ ఆఫ్ మెడికల్ రీసెర్చ్  మార్గదర్శకాలకు తగ్గట్లుగా ఈ కేంద్రాన్ని ఏర్పాటు చేశారు. లద్దాఖ్ లెఫ్టినెంట్ గవర్నర్ శ్రీ ఆర్.కె.మాధుర్ పరీక్ష కేంద్రాన్ని ప్రారంభించారు.
దిహర్ పరీక్ష కేంద్రంలో రోజుకు 50 నమూనాలను పరీక్షించవచ్చు. కొవిడ్ పరీక్షల్లో ఇతరులకు శిక్షణ ఇవ్వడానికి, భవిష్యత్తులో వచ్చే వైరస్ ప్రమాదాలను అడ్డుకోవడానికి, వ్యవసాయ పశువులకు వ్యాపించే వ్యాధులపై పరిశోధనలు చేయడానికి ఈ కేంద్రాన్ని ఉపయోగిస్తున్నారు.
కొవిడ్పై డీఆర్డీవో చేస్తున్న యుద్ధంపై లెఫ్టినెంట్ గవర్నర్ శ్రీ ఆర్.కె.మాధుర్ ప్రశంసలు కురిపించారు. దిహర్లో పరీక్ష కేంద్రాన్ని ఏర్పాటు చేసింనందుకు డీఆర్డీవో ఛైర్మన్ సతీశ్ రెడ్డికి కృతజ్ఞతలు తెలిపారు. వైరస్ సోకినవారికి చికిత్స అందించడానికి ఈ పరీక్ష కేంద్రం ఉపయోగపడుతుందని ఆశాభావం వ్యక్తం చేశారు.
కొవిడ్ పరీక్ష కేంద్రాన్ని లెఫ్టినెంట్ గవర్నర్ పరీక్షించారు. వైరస్ నుంచి రక్షణకు ఈ కేంద్రంలో ఏర్పాటు చేసిన భద్రత వ్యవస్థను; పరిశోధకులు, ఆరోగ్య నిపుణులు, పర్యావరణ భద్రత చర్యలను ఆయనకు అధికారులు వివరించారు. దిహర్ డైరెక్టర్ ఒ.పి.చౌరాసియా సహా పరిశోధకులు, వైద్యులు ఈ కార్యక్రమంలో పాల్గొన్నారు.
డీఆర్డీవోకు చెందిన లైఫ్ సైన్సెస్ ప్రయోగశాలల్లో దిహర్ ఒకటి. ఇది, శీతల వ్యవసాయ జంతువులపై పరిశోధనలు చేస్తోంది. రక్షణ ప్రయోజనాలకు ఉపయోగపడే ఔషధ, సుగంధ మొక్కలపైన; అత్యంత ఎత్తైన ప్రాంతాలు, మంచు ఎడారులకు సంబంధించిన గ్రీన్హౌస్ సాంకేతిక పరిజ్ఞానాలపైనా ప్రయోగాలు జరుపుతోంది.
(Visitor Counter : 216
ప్రధాన మంత్రి కార్యాలయం
ఏశియాన్ గేమ్స్ లో కాంస్య పతకాన్ని గెలిచినందుకుమెన్స్ కాక్స్ లెస్ ఫోర్ రోయింగ్ టీమ్ కు అభినందనలు తెలిపిన ప్రధాన మంత్రి
ఏశియాన్ గేమ్స్ 2022 లో కాంస్య పతకాన్ని గెలిచినందుకు గాను భారతదేశం యొక్క పురుషుల కాక్స్ లెస్ ఫోర్ రోయింగ్ జట్టు క్రీడాకారులు శ్రీయుతులు ఆశీష్, భీమ్ సింహ్, జస్ విందర్ సింహ్ మరియు పునీత్ కుమార్ లకు అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ఈ జట్టు సాటి లేనటువంటి దృఢ సంకల్పం మరియు పరస్పర సమన్వయం ల అండ తో ఈ యొక్క చెప్పుకోదగ్గ కార్యాన్ని నెరవేర్చింది అని ప్రధాన మంత్రి శ్రీ నరేంద్ర మోదీ అన్నారు.